Cao Wei

Wei atau Cao Wei (Hanzi: 曹魏) (220 - 265) adalah salah satu daripada tiga rejim yang bersaing untuk menguasai China semasa Zaman Tiga Kerajaan. Dinasti itu diasaskan oleh Cáo Cāo yang menjadi ketua tentera yang paling kuat di utara dan tengah China. Selepas tahun 213, kawasan pemerintahan feudalnya dinamai Wèi.

Ahli-ahli sejarah sering membubuh awalan Cáo (daripada nama keluarga Cáo Cāo) kepada Wèi untuk membezakannya daripada negeri-negeri lain di sejarah China yang juga dikenali sebagai Wèi, umpamanya Negeri Wèi semasa Zaman Negeri-Negeri Berperang, serta kemudiannya Wèi Utara. Pada tahun 220, apabila Cao Pi, anak lelaki Cáo Cāo menggulingkan maharaja terakhir Dinasti Han, Wèi menjadi nama dinasti baru yang diasaskannya.

 Sejarah 
Semasa kemerosotan Dinasti Han, bahagian utara China dikuasai oleh Cáo Cāo (wg: Ts'ao Ts'ao), Urus Setia Empayar keapda maharaja Han yang terakhir (sila lihat Penyatuan China utara). Pada tahun 213, Cáo Cāo digelar Wei Gong (Duke Wèi) dan diberikan sepuluh buah kota sebagai kawasan kekuasaanya yang dinamai "Negeri Wèi". Ketika itu, bahagian selatan China telahpun dibahagikan kepada dua buah kawasan yang dikuasai oleh dua orang hulubalang (kemudian Kemaharajaan Shu dan Kemaharajaan Wu). Pada tahun 216, Cao Cao dinaikkan pangkat menjadi Wèi Wang (Putera/Raja Wèi).

Cao Cao meninggal dunia pada tahun 220 dan anak lelakinya, Cao Pi, mewarisi gelaran Wèi Wang serta jawatan Urus Setia Empayar bapanya. Pada tahun yang sama itu, Cao Pi merampas takhta dan mengasaskan Dinasti Wèi, dengan ibu kotanya di Loyang. Bagaimanapun, takhtanya dipertikaikan dengan serta merta oleh Liu Bei dari Shu Han, diikut turut oleh Sun Quan dari Wu Timur pada tahun 222.

Wèi menewaskan Shu Han pada tahun 263, tetapi tidak lama kemudian pada tahun 265, Dinasti Wèi digulingkan oleh Sima Yan, cucu kepada Sima Yi serta juga Urus Setia Empayar Wèi yang terakhir. Sima Yan kemudian mengasaskan Dinasti Jin. Pada keseluruhannya, terdapat lima raja Dinasti Wèi.

Ibu kota Wèi ialah Luoyang.

 Tokoh-tokoh utama Cao Wèi 
 Cao Hong 
 Cao Zhen
 Cao Cao 
 Cao Pi
 Cao Ren
 Cao Zhi
 Chen Qun 
 Cheng Yu 
 Deng Ai 
 Dian Wei Guo Jia 
 Sima Yan 
 Li Dian 
 Pang De
 Sima Shi 
 Sima Yi
 Sima Zhao 
 Wuqiu Jian 
 Xiahou Dun 
 Xiahou Yuan  Xu Huang
 Xu Zhu
 Xun You 
 Xun Yu 
 Yu Jin
 Yue Jin 
 Zhang He
 Zhang Liao
 Zhong Hui

+ Cao Wèi atau Kemaharajaan Wèi 220-265 Nama selepas kematian Nama keluarga (dalam huruf tebal) dan nama Cina Tempoh pemerintahan Nama zaman dan tempohnya Kelaziman Cina: Nama keluarga serta nama pertama, dan agak kurang biasa, "Wèi" + nama selepas kematian + "di" Maharaja Wen dari Wei China, 文, py. wén Cao Pi, 曹丕, py. cáo pī 220-226 Huangchu (黃初 huang2 chu1) 220-226 Maharaja Ming dari Wei China, 明 py. míng Cao Rui, 曹叡, py. cáo rùi 226-239 Taihe (太和 tài hé) 227-233
Qinglong (青龍 qīng lóng) 233-237
Jingchu (景初 jĭng chū) 237-239 Shao (少 py. shao4) atau raja Qi dari Wei China, 齊王, py. qí wáng Cao Fang, 曹芳, py. cáo fāng 239-254 Zhengshi (正始 zhèng shĭ) 240-249
Jiaping (嘉平 jīa píng)  249-254 Gaoguixiang Gong dari Wei China, 高貴鄉公, py. gāo gùi xīang gōng Cao Mao, 曹髦, py. cáo máo 254-260 Zhengyuan (正元 zhèng yúan) 254-256
Ganlu (甘露 gān lù) 256-260 Maharaja Yuan dari Wei China, 元, py. yúan Cao Huan, 曹奐, py. cáo hùan 260-265 Jingyuan (景元 jĭng yúan) 260-264
Xianxi (咸熙 xían xī) 264-265

 Pautan luar 
 Edisi Bo Yang bagi Zizhi Tongjian oleh Sima Guang. 柏楊版資治通鑑

Kategori:Zaman Tiga Kerajaan